title: Provedbena uredba Komisije (EU) 2019/149 od 30. siječnja 2019. o izmjeni provedbenih uredbi (EU) 2015/1108 i (EU) br. 540/2011 u pogledu uvjeta uporabe octa kao osnovne tvari (Tekst značajan za EGP.)

text:
                  31.1.2019

                  HR

                  Službeni list Europske unije

                  L 27/20

         PROVEDBENA UREDBA KOMISIJE (EU) 2019/149
         od 30. siječnja 2019.
         o izmjeni provedbenih uredbi (EU) 2015/1108 i (EU) br. 540/2011 u pogledu uvjeta uporabe octa kao osnovne tvari
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
         budući da:

                     (1)

                     Provedbenom uredbom Komisije (EU) 2015/1108 (2) ocat je odobren kao osnovna tvar za uporabu kao fungicid i baktericid i uvršten u dio C Priloga Provedbenoj uredbi Komisije (EU) br. 540/2011 (3).

                     (2)

                     Društvo Charbonneaux-Brabant SA podnijelo je u studenome 2016. zahtjev Komisiji za proširenje uporabe octa kao herbicida u skladu s člankom 23. stavkom 3. Uredbe (EZ) br. 1107/2009.

                     (3)

                     Komisija je od Europske agencije za sigurnost hrane („Agencija”) zatražila znanstvenu pomoć. Agencija je 4. kolovoza 2017. Komisiji dostavila tehničko izvješće o proširenju uporabe octa u području zaštite bilja kao herbicida (4). Komisija je 23. listopada 2018. Stalnom odboru za bilje, životinje, hranu i hranu za životinje predstavila izvješće o pregledu, a 12. prosinca 2018. nacrt ove Uredbe.

                     (4)

                     Ispitivanja su pokazala kako se za ocat može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu njegove uporabe kao herbicida, koja je ispitana i iscrpno opisana u izvješću o pregledu. Stoga bi trebalo dopustiti uporabu octa kao herbicida. Osim toga, s obzirom na to da je dopuštena nova uporaba octa, prihvatljivo je dopustiti druge moguće uporabe octa kako je navedeno u najnovijoj inačici izvješća o pregledu za ocat. Stoga je primjereno ukinuti trenutačno ograničenje za uporabu te tvari isključivo kao fungicida i baktericida.

                     (5)

                     U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja potrebno je, međutim, poštovati određene uvjete uporabe.

                     (6)

                     Provedbene uredbe (EU) 2015/1108 i (EU) br. 540/2011 trebalo bi stoga na odgovarajući način izmijeniti.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjena Provedbene uredbe (EU) 2015/1108
            Prilog I. Provedbenoj uredbi (EU) 2015/1108 mijenja se kako je navedeno u Prilogu I. ovoj Uredbi.

            Članak 2.
            Izmjena Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se kako je navedeno u Prilogu II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Provedbena uredba Komisije (EU) 2015/1108 od 8. srpnja 2015. o odobravanju osnovne tvari ocat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 181, 9.7.2015., str. 75.).

            (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (4)  EFSA (Europska agencija za sigurnost hrane), 2017. Tehničko izvješće o rezultatima savjetovanja s državama članicama i EFSA-om o zahtjevu za odobrenje octa kao osnovne tvari za proširenje uporabe u području zaštite bilja kao herbicida. EFSA, povezana publikacija 2017.: EN - 1281. 42 str. doi:10.2903/sp.efsa.2017. EN – 1281.

            PRILOG I.
            U Prilogu I. Provedbenoj uredbi (EU) 2015/1108 unos u petom stupcu „Posebne odredbe” zamjenjuje se sljedećim:

               „Ocat se mora upotrebljavati u skladu s posebnim uvjetima uvrštenima u zaključke izvješća o pregledu za ocat (SANCO/12896/2014), a posebno u njegove dodatke I. i II.”

            PRILOG II.
            U Prilogu Provedbenoj uredbi (EU) br. 540/2011 unos u tablici u dijelu C, u šestom stupcu „Posebne odredbe”, u retku broj 5 „Ocat”, zamjenjuje se sljedećim:

               „Ocat se mora upotrebljavati u skladu s posebnim uvjetima uvrštenima u zaključke izvješća o pregledu za ocat (SANCO/12896/2014), a posebno u njegove dodatke I. i II.”


title: Provedbena uredba Komisije (EU) 2019/150 оd 30. siječnja 2019. o izmjeni Provedbene uredbe (EU) br. 686/2012 u pogledu države članice izvjestiteljice za ocjenu sljedećih aktivnih tvari sadržanih u sredstvima za zaštitu bilja: deltametrin, diflufenikan, epoksikonazol, fluoksastrobin, protiokonazol i tebukonazol (Tekst značajan za EGP.)

text:
                  31.1.2019

                  HR

                  Službeni list Europske unije

                  L 27/23

         PROVEDBENA UREDBA KOMISIJE (EU) 2019/150
         оd 30. siječnja 2019.
         o izmjeni Provedbene uredbe (EU) br. 686/2012 u pogledu države članice izvjestiteljice za ocjenu sljedećih aktivnih tvari sadržanih u sredstvima za zaštitu bilja: deltametrin, diflufenikan, epoksikonazol, fluoksastrobin, protiokonazol i tebukonazol
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 19.,
         budući da:

                     (1)

                     Provedbenom uredbom Komisije (EU) br. 686/2012 (2) Ujedinjenoj Kraljevini kao državi članici izvjestiteljici dodijeljena je ocjena određenih aktivnih tvari sadržanih u sredstvima za zaštitu bilja.

                     (2)

                     Ujedinjena Kraljevina dostavila je 29. ožujka 2017. obavijest o svojoj namjeri povlačenja iz Unije na temelju članka 50. Ugovora o Europskoj uniji. Ugovori će se prestati primjenjivati na Ujedinjenu Kraljevinu od dana stupanja na snagu Sporazuma o povlačenju ili, ako do toga ne dođe, dvije godine nakon te obavijesti, tj. od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje.

                     (3)

                     U skladu s dogovorom između pregovarača, Sporazum o povlačenju sadržava aranžmane za primjenu odredaba prava Unije na Ujedinjenu Kraljevinu i u Ujedinjenoj Kraljevini i nakon datuma od kojeg se Ugovori prestaju primjenjivati na tu zemlju i u njoj. Ako Sporazum stupi na snagu, zakonodavstvo Unije u području sredstava za zaštitu bilja primjenjivat će se u skladu s tim sporazumom na Ujedinjenu Kraljevinu i u Ujedinjenoj Kraljevini tijekom prijelaznog razdoblja te će se prestati primjenjivati nakon isteka tog razdoblja. U skladu s tim sporazumom, tijekom prijelaznog razdoblja Ujedinjena Kraljevina ne smije djelovati kao vodeće tijelo za procjene rizika, ispitivanja, odobrenja ili ovlaštenja na razini Unije ili na razini država članica koje djeluju zajednički, kako je navedeno, među ostalim, u Uredbi (EZ) br. 1107/2009.

                     (4)

                     Stoga je potrebno drugim državama članicama dodijeliti ocjenu aktivnih tvari za koje je Ujedinjena Kraljevina država članica izvjestiteljica te ako se očekuje da će Europska agencija za sigurnost hrane do 29. ožujka 2019. donijeti zaključak. Predmetne aktivne tvari su deltametrin, diflufenikan, epoksikonazol, fluoksastrobin, protiokonazol i tebukonazol.

                     (5)

                     Tom bi se dodjelom trebala osigurati ravnoteža u raspodjeli odgovornosti i posla među državama članicama.

                     (6)

                     Budući da je ocjena predmetnih aktivnih tvari u poodmakloj fazi i da se očekuje da će posao koji treba obaviti biti neznatan, za tu ocjenu ne bi trebala biti određena država članica suizvjestiteljica.

                     (7)

                     Provedbenu uredbu (EU) br. 686/2012 trebalo bi stoga na odgovarajući način izmijeniti.

                     (8)

                     Ova Uredba trebala bi se primjenjivati od 30. ožujka 2019.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) br. 686/2012 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 30. ožujka 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 686/2012 od 26. srpnja 2012. o dodjeljivanju ocjene aktivnih tvari državama članicama radi postupka obnavljanja (SL L 200, 27.7.2012., str. 5.).

            PRILOG
            Prilog Provedbenoj uredbi (EU) br. 686/2012 mijenja se kako slijedi:

                        1.

                        Dio A mijenja se kako slijedi:

                                    (a)

                                    unos za deltametrin zamjenjuje se sljedećim:

                                                Aktivna tvar

                                                Država članica izvjestiteljica

                                                Država članica suizvjestiteljica

                                                „Deltametrin

                                                AT”

                                    (b)

                                    unos za diflufenikan zamjenjuje se sljedećim:

                                                Aktivna tvar

                                                Država članica izvjestiteljica

                                                Država članica suizvjestiteljica

                                                „Diflufenikan

                                                CZ”

                                    (c)

                                    unos za fluoksastrobin zamjenjuje se sljedećim:

                                                Aktivna tvar

                                                Država članica izvjestiteljica

                                                Država članica suizvjestiteljica

                                                „Fluoksastrobin

                                                DE”

                                    (d)

                                    unos za protiokonazol zamjenjuje se sljedećim:

                                                Aktivna tvar

                                                Država članica izvjestiteljica

                                                Država članica suizvjestiteljica

                                                „Protiokonazol

                                                PL”

                        2.

                        Dio B mijenja se kako slijedi:

                                    (a)

                                    unos za epoksikonazol zamjenjuje se sljedećim:

                                                Aktivna tvar

                                                Država članica izvjestiteljica

                                                Država članica suizvjestiteljica

                                                „Epoksikonazol

                                                PL”

                                    (b)

                                    unos za tebukonazol zamjenjuje se sljedećim:

                                                Aktivna tvar

                                                Država članica izvjestiteljica

                                                Država članica suizvjestiteljica

                                                „Tebukonazol

                                                DK”


title: Provedbena uredba Komisije (EU) 2019/151 оd 30. siječnja 2019. o produljenju odobrenja aktivne tvari Clonostachys rosea soj J1446 kao aktivne tvari niskog rizika u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP.)

text:
                  31.1.2019

                  HR

                  Službeni list Europske unije

                  L 27/26

         PROVEDBENA UREDBA KOMISIJE (EU) 2019/151
         оd 30. siječnja 2019.
         o produljenju odobrenja aktivne tvari Clonostachys rosea soj J1446 kao aktivne tvari niskog rizika u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 22. stavak 1. u vezi s člankom 20. stavkom 1.,
         budući da:

                     (1)

                     Direktivom Komisije 2005/2/EZ (2) tvar Clonostachys rosea soj J1446 uvrštena je, pod starim taksonomskim nazivom Gliocladium catenulatum soj J1446, u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari Clonostachys rosea soj J1446, kako je navedena u dijelu A Priloga Provedbenoj uredbi (EU) br. 540/2011, istječe 31. srpnja 2019.

                     (4)

                     Zahtjev za produljenje odobrenja tvari Clonostachys rosea soj J1446 podnijelo je društvo Verdera Oy („podnositelj zahtjeva”) u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 6. srpnja 2016. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila podnositelju zahtjeva i državama članicama na očitovanje te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.

                     (8)

                     Agencija je 21. lipnja 2017. Komisiji dostavila zaključak (6) o tome može li se pretpostaviti da tvar Clonostachys rosea soj J1446 ispunjava mjerila za odobravanje iz članka 4. Uredbe (EZ) br. 1107/2009. Komisija je 11. prosinca 2017. Stalnom odboru za bilje, životinje, hranu i hranu za životinje dostavila nacrt izvješća o produljenju odobrenja za tvar Clonostachys rosea soj J1446.

                     (9)

                     Podnositelju zahtjeva omogućeno je podnošenje primjedbi na izvješće o produljenju.

                     (10)

                     Za jednu ili više reprezentativnih uporaba najmanje jednog sredstva za zaštitu bilja koje sadržava tvar Clonostachys rosea soj J1446 utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno produljiti odobrenje tvari Clonostachys rosea soj J1446.

                     (11)

                     Procjena rizika za produljenje odobrenja tvari Clonostachys rosea soj J1446 temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju tvar Clonostachys rosea soj J1446. Stoga nije primjereno zadržati ograničenje za uporabu te tvari isključivo kao fungicida.

                     (12)

                     Nadalje, Komisija smatra da je Clonostachys rosea soj J1446 aktivna tvar niskog rizika u skladu s člankom 22. Uredbe (EZ) br. 1107/2009. Clonostachys rosea soj J1446 nije tvar koja izaziva zabrinutost te ispunjava uvjete utvrđene točkom 5. Priloga II. Uredbi (EZ) br. 1107/2009.

                     (13)

                     Stoga je primjereno produljiti odobrenje tvari Clonostachys rosea soj J1446 kao tvari niskog rizika.

                     (14)

                     U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete.

                     (15)

                     U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Prilog Provedbenoj uredbi (EU) br. 540/2011.

                     (16)

                     Provedbenom uredbom Komisije (EU) 2018/917 (7) rok važenja odobrenja za tvar Clonostachys rosea soj J1446 produljen je do 31. srpnja 2019. kako bi se postupak produljenja mogao završiti prije isteka odobrenja te tvari. Međutim, budući da je odluka o produljenju odobrenja donesena prije novog datuma isteka odobrenja, ova se Uredba primjenjuje od 1. travnja 2019.

                     (17)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari Clonostachys rosea soj J1446, kako je navedena u Prilogu I., produljuje se u skladu s uvjetima utvrđenima u tom prilogu.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. travnja 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2005/2/EZ od 19. siječnja 2005. o izmjeni Direktive Vijeća 91/414/EEZ radi uvrštavanja Ampelomyces quisqualis i Gliocladium catenulatum kao aktivnih tvari (SL L 20, 22.1.2005., str. 15.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA Journal 2016.; 14(7):4517, 16 str. Dostupno na internetu: www.efsa.europa.eu.

            (7)  Provedbena uredba Komisije (EU) 2018/917 оd 27. lipnja 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, karvon, kloroprofam, ciazofamid, desmedifam, dimetoat, dimetomorf, dikvat, etefon, etoprofos, etoksazol, famoksadon, fenamidon, fenamifos, flumioksazin, fluoksastrobin, folpet, foramsulfuron, formetanat, Gliocladium catenulatum soj J1446, izoksaflutol, metalaksil-m, metiokarb, metoksifenozid, metribuzin, milbemektin, oksasulfuron, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, pimetrozin i s-metolaklor (SL L 163, 28.6.2018., str. 13.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                           Clonostachys rosea soj J1446
                        Referentni broj u zbirci kultura Njemačke zbirke mikroorganizama i staničnih kultura (DSMZ): DSM 9212

                        Nije primjenjivo

                        Nije primjenjivo
                        Sadržaj gliotoksina: najviše 50 μg/kg tehnički čiste MCPA-e.

                        1. travnja 2019.

                        31. ožujka 2034.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za tvar Clonostachys rosea soj J1446, a posebno njegovi dodaci I. i II.
                        U toj ukupnoj ocjeni države članice moraju obratiti posebnu pozornost na sljedeće:

                                    —

                                    specifikaciju proizvedenog tehničkog materijala u sredstvima za zaštitu bilja, uključujući cjeloviti opis mogućih metabolita koji izazivaju zabrinutost,

                                    —

                                    zaštitu korisnika sredstva i djelatnika, uzimajući u obzir to da se smatra da mikroorganizmi mogu uzrokovati preosjetljivost, te osigurati da uvjeti uporabe uključuju primjenu odgovarajućih osobnih zaštitnih sredstava,

                                    —

                                    studije ili informacije iz znanstvene literature koje su nedavno stavljene na raspolaganje u vezi s protugljivičnom osjetljivosti tvari Clonostachys rosea J1446.

                              Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka kako bi se osiguralo poštovanje graničnih vrijednosti mikrobne kontaminacije iz radnog dokumenta SANCO/12116/2012 (2).
                        Uvjeti uporabe prema potrebi uključuju mjere za smanjenje rizika.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1.

                        U dijelu A briše se unos 98. za Gliocladium catenulatum soj J1446.

                        2.

                        U dijelu D dodaje se sljedeći unos:

                                    „15.

                                       Clonostachys rosea soj J1446
                                    Referentni broj u zbirci kultura Njemačke zbirke mikroorganizama i staničnih kultura (DSMZ): DSM 9212

                                    Nije primjenjivo

                                    Nije primjenjivo
                                    Sadržaj gliotoksina: najviše 50 μg/kg tehnički čiste MCPA-e.

                                    1. travnja 2019.

                                    31. ožujka 2034.

                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za tvar Clonostachys rosea soj J1446, a posebno njegovi dodaci I. i II.
                                    U toj ukupnoj ocjeni države članice moraju obratiti posebnu pozornost na sljedeće:

                                                —

                                                specifikaciju proizvedenog tehničkog materijala u sredstvima za zaštitu bilja, uključujući cjeloviti opis mogućih metabolita koji izazivaju zabrinutost,

                                                —

                                                zaštitu korisnika sredstva i djelatnika, uzimajući u obzir to da se smatra da mikroorganizmi mogu uzrokovati preosjetljivost, te osigurati da uvjeti uporabe uključuju primjenu odgovarajućih osobnih zaštitnih sredstava,

                                                —

                                                studije ili informacije iz znanstvene literature koje su nedavno stavljene na raspolaganje u vezi s protugljivičnom osjetljivosti tvari Clonostachys rosea J1446.

                                          Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka kako bi se osiguralo poštovanje graničnih vrijednosti mikrobne kontaminacije iz radnog dokumenta SANCO/12116/2012 (*1).
                                    Uvjeti uporabe prema potrebi uključuju mjere za smanjenje rizika.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”.


title: Provedbena uredba Komisije (EU) 2019/295 оd 20. veljače 2019. o izmjeni Provedbene uredbe (EU) br. 1011/2014 u pogledu promjena modela zahtjeva za plaćanje uključujući dodatno izvješćivanje o financijskim instrumentima i modela za račune

text:
                  21.2.2019

                  HR

                  Službeni list Europske unije

                  L 50/1

         PROVEDBENA UREDBA KOMISIJE (EU) 2019/295
         оd 20. veljače 2019.
         o izmjeni Provedbene uredbe (EU) br. 1011/2014 u pogledu promjena modela zahtjeva za plaćanje uključujući dodatno izvješćivanje o financijskim instrumentima i modela za račune
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 41. stavak 4., članak 131. stavak 6. i članak 137. stavak 3.,
         budući da:

                     (1)

                     U Prilogu VI. Provedbenoj uredbi Komisije (EU) br. 1011/2014 (2) utvrđuje se model zahtjeva za plaćanje uključujući dodatno izvješćivanje o financijskim instrumentima u skladu s člankom 131. stavkom 6. Uredbe (EU) br. 1303/2013. U pogledu predujmova plaćenih u kontekstu državne potpore, u Dodatku 2. tom Prilogu navodi se koliki iznos tih predujmova plaćenih i zatim pokrivenih ili nepokrivenih rashodima koje plaćaju korisnici u određenom roku treba biti uključen u zahtjeve za plaćanje.

                     (2)

                     Uredbom (EU, Euratom) 2018/1046 Europskog parlamenta i Vijeća (3) izmijenjena je definicija „korisnika” iz Uredbe (EU) br. 1303/2013. Nadalje, izmijenjen je članak 131. stavak 3. Uredbe (EU) br. 1303/2013, kojim je sada predviđeno da u slučaju državne potpore javni doprinos koji odgovara izdacima uključenima u zahtjev za plaćanje korisnicima plaća tijelo koje dodjeljuje potporu ili, ako su države članice u skladu s člankom 2. točkom 10. podtočkom (a) odlučile da je tijelo koje dodjeljuje potporu ujedno korisnik, korisnik plaća tijelu koje prima potporu. Zbog tih bi izmjena Dodatak 2. Prilogu VI. Provedbenoj uredbi (EU) br. 1011/2014 trebalo na odgovarajući način izmijeniti.

                     (3)

                     U Prilogu VII. Provedbenoj uredbi (EU) br. 1011/2014 utvrđuje se model za račune u skladu s člankom 137. stavkom 3. Uredbe (EU) br. 1303/2013. U pogledu predujmova plaćenih u kontekstu državne potpore, u Dodatku 7. tom Prilogu navodi se koliki iznos tih predujmova plaćenih i zatim pokrivenih ili nepokrivenih rashodima koje plaćaju korisnici u određenom roku treba biti uključen u račune.

                     (4)

                     U pogledu ukupnog iznosa prihvatljivih izdataka evidentiranog u računovodstvenim sustavima tijela za ovjeravanje koji je uključen u zahtjev za plaćanje, u članku 137. stavku 1. točki (a) Uredbe (EU) br. 1303/2013 upućuje se na članak 131. iste uredbe. Zbog izmjena članka 131. stavka 3. te uredbe Dodatak 7. Prilogu VII. Provedbenoj uredbi (EU) br. 1011/2014 trebalo bi na odgovarajući način izmijeniti.

                     (5)

                     Kako bi se osigurala pravna sigurnost te kako bi se neusklađenosti između izmijenjenih odredaba Uredbe (EU) br. 1303/2013 koje se primjenjuju od 2. kolovoza 2018. ili ranije u skladu s člankom 282. Uredbe (EU, Euratom) 2018/1046 i odredaba ove Uredbe ograničile na najmanju mjeru, Uredba bi trebala stupiti na snagu sljedećeg dana od dana objave u Službenom listu Europske unije.

                     (6)

                     Mjere predviđene u ovoj Uredbi u skladu su s mišljenjem Koordinacijskog odbora za europske strukturne i investicijske fondove.

                     (7)

                     Provedbenu uredbu (EU) br. 1011/2014 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilozi VI. i VII. Provedbenoj uredbi (EU) br. 1011/2014 mijenjaju se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 320.

            (2)  Provedbena uredba Komisije (EU) br. 1011/2014 od 22. rujna 2014. o utvrđivanju detaljnih pravila za provedbu Uredbe (EU) br. 1303/2013 Europskog parlamenta i Vijeća u pogledu modela za dostavljanje određenih informacija Komisiji i detaljnih pravila o razmjenama informacija između korisnika i upravljačkih tijela, tijela za ovjeravanje, tijela za reviziju i posredničkih tijela (SL L 286, 30.9.2014., str. 1).

            (3)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            PRILOG
            Prilozi VI. i VII. mijenjaju se kako slijedi:

                        (1)

                        u prilogu VI. Dodatak 2. mijenja se kako slijedi:

                                    (a)

                                    naslov stupca (B) zamjenjuje se sljedećim:
                                    „Iznos koji je pokriven rashodima koje plaćaju korisnici ili, ako su države članice u skladu s člankom 2. točkom 10. podtočkom (a) Uredbe (EU) br. 1303/2013 odlučile da je tijelo koje dodjeljuje potporu ujedno korisnik, koje plaća tijelo koje prima potporu u roku od tri godine od plaćanja predujma”;

                                    (b)

                                    naslov stupca (C) zamjenjuje se sljedećim:
                                    „Iznos koji nije pokriven rashodima koje plaćaju korisnici ili, ako su države članice u skladu s člankom 2. točkom 10. podtočkom (a) Uredbe (EU) br. 1303/2013 odlučile da je tijelo koje dodjeljuje potporu ujedno korisnik, koje plaća tijelo koje prima potporu i za koji još nije prošao rok od tri godine”;

                        (2)

                        u prilogu VII. Dodatak 7. mijenja se kako slijedi:

                                    (a)

                                    naslov stupca (B) zamjenjuje se sljedećim:
                                    „Iznos koji je pokriven rashodima koje plaćaju korisnici ili, ako su države članice u skladu s člankom 2. točkom 10. podtočkom (a) Uredbe (EU) br. 1303/2013 odlučile da je tijelo koje dodjeljuje potporu ujedno korisnik, koje plaća tijelo koje prima potporu u roku od tri godine od plaćanja predujma”;

                                    (b)

                                    naslov stupca (C) zamjenjuje se sljedećim:
                                    „Iznos koji nije pokriven rashodima koje plaćaju korisnici ili, ako su države članice u skladu s člankom 2. točkom 10. podtočkom (a) Uredbe (EU) br. 1303/2013 odlučile da je tijelo koje dodjeljuje potporu ujedno korisnik, koje plaća tijelo koje prima potporu i za koji još nije prošao rok od tri godine”.


title: Provedbena uredba Komisije (EU) 2019/296 оd 20. veljače 2019. o izmjeni određenih jezičnih verzija Provedbene uredbe (EU) 2016/2286 o utvrđivanju detaljnih pravila o primjeni politike pravedne uporabe, o metodologiji procjene održivosti ukidanja maloprodajnih dodatnih naknada za roaming te o zahtjevu koji podnosi pružatelj usluga roaminga za potrebe te procjene (Tekst značajan za EGP.)

text:
                  21.2.2019

                  HR

                  Službeni list Europske unije

                  L 50/4

         PROVEDBENA UREDBA KOMISIJE (EU) 2019/296
         оd 20. veljače 2019.
         o izmjeni određenih jezičnih verzija Provedbene uredbe (EU) 2016/2286 o utvrđivanju detaljnih pravila o primjeni politike pravedne uporabe, o metodologiji procjene održivosti ukidanja maloprodajnih dodatnih naknada za roaming te o zahtjevu koji podnosi pružatelj usluga roaminga za potrebe te procjene
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 531/2012 Europskog parlamenta i Vijeća od 13. lipnja 2012. o roamingu u javnim pokretnim komunikacijskim mrežama u Uniji (1), a posebno njezin članak 6.d stavak 1.,
         Nakon savjetovanja s Tijelom europskih regulatora za elektroničke komunikacije,
         budući da:

                     (1)

                     Verzije Provedbene uredbe Komisije (EU) 2016/2286 (2) na nizozemskom, grčkom i portugalskom jeziku u članku 4. stavku 2. prvom podstavku sadržavaju pogrešku u izračunu najmanje količine maloprodajnih podatkovnih usluga roaminga kojima se korisnik roaminga koji povremeno putuje unutar Unije može koristiti ako pružatelj usluga roaminga primjenjuje politiku pravedne uporabe.

                     (2)

                     Verzije Provedbene uredbe (EU) 2016/2286 na nizozemskom, grčkom i portugalskom jeziku trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene ovom Uredbom u skladu su s mišljenjem Odbora za komunikacije,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 172, 30.6.2012., str. 10.

            (2)  Provedbena uredba Komisije (EU) 2016/2286 оd 15. prosinca 2016. o utvrđivanju detaljnih pravila o primjeni politike pravedne uporabe, o metodologiji procjene održivosti ukidanja maloprodajnih dodatnih naknada za roaming te o zahtjevu koji podnosi pružatelj usluga roaminga za potrebe te procjene (SL L 344, 17.12.2016., str. 46.).


title: Provedbena uredba Komisije (EU) 2019/298 оd 20. veljače 2019. o izmjeni Priloga I. Uredbi (EZ) br. 798/2008 u pogledu unosa za Bjelarus, Bosnu i Hercegovinu i Japan na popisu trećih zemalja, državnih područja, zona ili kompartmenta iz kojih je dopušten uvoz određenih proizvoda od peradi u Uniju i njihov provoz kroz Uniju (Tekst značajan za EGP.)

text:
                  21.2.2019

                  HR

                  Službeni list Europske unije

                  L 50/20

         PROVEDBENA UREDBA KOMISIJE (EU) 2019/298
         оd 20. veljače 2019.
         o izmjeni Priloga I. Uredbi (EZ) br. 798/2008 u pogledu unosa za Bjelarus, Bosnu i Hercegovinu i Japan na popisu trećih zemalja, državnih područja, zona ili kompartmenta iz kojih je dopušten uvoz određenih proizvoda od peradi u Uniju i njihov provoz kroz Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
         uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
         budući da:

                     (1)

                     Uredbom Komisije (EZ) br. 798/2008 (3) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je predviđeno da se ti proizvodi mogu uvoziti u Uniju i kroz nju provoziti samo ako dolaze iz trećih zemalja, državnih područja, zona ili kompartmenta navedenih u stupcima 1. i 3. tablice iz dijela 1. Priloga I. toj uredbi.

                     (2)

                     Unos za Bjelarus u tablici u Prilogu Provedbenoj uredbi Komisije (EU) 2015/2258 (4) odnosi se samo na odobrenje provoza jaja i proizvoda od jaja kroz Litvu, a ne uključuje meso peradi. Istodobno, člankom 18. stavkom 2. Uredbe (EZ) br. 798/2008 i dodatnim jamstvima u unosu za Bjelarus u stupcu 5. tablice iz dijela 1. Priloga I. toj uredbi odobrava se provoz jaja, proizvoda od jaja i mesa peradi kroz Litvu. Stoga bi unos za Bjelarus u tablici u dijelu 1. Priloga I. Uredbi (EZ) br. 798/2008 trebalo izmijeniti tako da se u njemu upućuje na provoz jaja, proizvoda od jaja i mesa peradi.

                     (3)

                     Bosna i Hercegovina zatražila je odobrenje za uvoz mesa peradi u Uniju i njegov provoz kroz Uniju i dostavila je odgovarajuće informacije. Komisija je u Bosni i Hercegovini provela reviziju radi ocjene postojećih kontrola zdravlja životinja za meso peradi namijenjeno za izvoz u Uniju. Uzimajući u obzir povoljan ishod te revizije, primjereno je navedenu treću zemlju uključiti u tablicu u dijelu 1. Priloga I. Uredbi (EZ) br. 798/2008.

                     (4)

                     Japan je zatražio odobrenje za uvoz jaja i proizvoda od jaja u Uniju i njihov provoz kroz Uniju i dostavio je odgovarajuće informacije. Komisija je u Japanu provela reviziju radi ocjene postojećih kontrola zdravlja životinja za jaja i proizvode od jaja namijenjene za izvoz u Uniju. Uzimajući u obzir povoljan ishod te revizije, primjereno je navedenu treću zemlju uključiti u tablicu u dijelu 1. Priloga I. Uredbi (EZ) br. 798/2008.

                     (5)

                     Japan je Komisiji dostavio svoje programe kontrole salmonele u jatima nesilica Gallus gallus. Utvrđeno je da se tim programima kontrole pružaju jamstva jednakovrijedna jamstvima koja su utvrđena u Uredbi (EZ) br. 2160/2003 Europskog parlamenta i Vijeća (5) te su programi odobreni. Stoga bi se trebao odobriti uvoz jaja klase A iz Japana u Uniju te unos za Japan u tablici u dijelu 1. Priloga I. Uredbi (EZ) br. 798/2008 ne bi trebao uključivati zabrane povezane s tim proizvodima.

                     (6)

                     Prilog I. Uredbi (EZ) br. 798/2008 trebalo bi stoga na odgovarajući način izmijeniti.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  SL L 343, 22.12.2009., str. 74.

            (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

            (4)  Provedbena uredba Komisije (EU) 2015/2258 оd 4. prosinca 2015. o izmjeni Uredbe (EZ) br. 798/2008 u pogledu uvoza i provoza pojedinačnih pošiljaka manjih od 20 komada peradi, osim bezgrebenki, njihovih jaja za valenje i jednodnevnih pilića (SL L 321, 5.12.2015., str. 23.).

            (5)  Uredba (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (SL L 325, 12.12.2003., str. 1.)

            PRILOG
            Dio 1. Priloga I. Uredbi (EZ) br. 798/2008 mijenja se kako slijedi:

                        1.

                        sljedeći unos za Bosnu i Hercegovinu umeće se između unosa za Australiju i unosa za Brazil:

                                    Oznaka ISO i ime treće zemlje ili državnog područja

                                    Oznaka treće zemlje, državnog područja, zone ili kompartmenta

                                    Opis treće zemlje, državnog područja, zone ili kompartmenta

                                    Veterinarski certifikat

                                    Posebni uvjeti

                                    Posebni uvjeti

                                    Status nadzora influence ptica

                                    Status cijepljenja protiv influence ptica

                                    Status kontrole salmonele (6)

                                    Obrasci

                                    Dodatna jamstva

                                    Zaključni datum (1)

                                    Početni datum (2)

                                    1.

                                    2.

                                    3.

                                    4.

                                    5.

                                    6.

                                    6.A

                                    6.B

                                    7.

                                    8.

                                    9.

                                    „BA — Bosna i Hercegovina

                                    BA-0

                                    Cijela zemlja

                                    POU”

                        2.

                        unos za Bjelarus zamjenjuje se sljedećim:

                                    Oznaka ISO i ime treće zemlje ili državnog područja

                                    Oznaka treće zemlje, državnog područja, zone ili kompartmenta

                                    Opis treće zemlje, državnog područja, zone ili kompartmenta

                                    Veterinarski certifikat

                                    Posebni uvjeti

                                    Posebni uvjeti

                                    Status nadzora influence ptica

                                    Status cijepljenja protiv influence ptica

                                    Status kontrole salmonele (6)

                                    Obrasci

                                    Dodatna jamstva

                                    Zaključni datum (1)

                                    Početni datum (2)

                                    1.

                                    2.

                                    3.

                                    4.

                                    5.

                                    6.

                                    6.A

                                    6.B

                                    7.

                                    8.

                                    9.

                                    „BY — Bjelarus

                                    BY-0

                                    Cijela zemlja

                                    EP, E, POU
                                    (sve troje samo za provoz kroz Litvu)

                                    IX.”

                        3.

                        sljedeći unos za Japan umeće se između unosa za Island i unosa za Republiku Koreju:

                                    Oznaka ISO i ime treće zemlje ili državnog područja

                                    Oznaka treće zemlje, državnog područja, zone ili kompartmenta

                                    Opis treće zemlje, državnog područja, zone ili kompartmenta

                                    Veterinarski certifikat

                                    Posebni uvjeti

                                    Posebni uvjeti

                                    Status nadzora influence ptica

                                    Status cijepljenja protiv influence ptica

                                    Status kontrole salmonele (6)

                                    Obrasci

                                    Dodatna jamstva

                                    Zaključni datum (1)

                                    Početni datum (2)

                                    1.

                                    2.

                                    3.

                                    4.

                                    5.

                                    6.

                                    6.A

                                    6.B

                                    7.

                                    8.

                                    9.

                                    „JP — Japan

                                    JP-0

                                    Cijela zemlja

                                    EP, E”